**Eνότ5ητα 10**

**Α.ΜΕΤΑΦΡΑΣΗ**

|  |  |
| --- | --- |
| Τοῦτο μὲν πολλῶν ἀκούω, | Αυτό βέβαια ακούω από πολλούς, |
| ὡς πάντων κτημάτων, κράτιστόν ἐστι φίλος | ότι δηλαδή από όλα τα περιουσιακά στοιχεία το πιο σημαντικό είναι ένας φίλος, |
| σαφὴς καὶ ἀγαθός, | πιστός και καλός, |
| παντὸς δὲ μᾶλλον ἐπιμέλονται οἱ πολλοὶ ἢ φίλων κτήσεως | όμως οι περισσότεροι φροντίζουν πιο πολύ για οτιδήποτε άλλο παρὰ για την απόκτηση φίλων. |
| Καὶ γὰρ οἰκίας καὶ ἀγροὺς καὶ ἀνδράποδα | Γιατί πράγματι, σπίτια και αγρούς και δούλους |
| καὶ βοσκήματα καὶ σκεύη ἐπιμελῶς κτῶνται, | και ζώα και σκεύη αποκτούν με επιμέλεια |
| φίλον δέ, ὃ μέγιστον ἀγαθὸν εἶναί φασιν, | αλλά φίλο, που λένε ότι είναι πολύ μεγάλο αγαθό |
| οὐχ ὅπως κτήσωνται φροντίζουσι. | δε φροντίζουν να αποκτήσουν. |
| Καίτοι ποῖος ἵππος ἤ ποῖον ζεῦγος | Και όμως ποιο άλογο ή ποιο ζευγάρι ζώων |
| οὕτω χρήσιμόν ὥσπερ ὁ χρηστὸς φίλος; | είναι τόσο χρήσιμο όσο βέβαια είναι ο καλός φίλος; |
| Ποῖον δὲ ἀνδράποδόν οὕτως εὔνουν καὶ παραμόνιμον; | Και ποιος δούλος είναι τόσο καλοπροαίρετος και σταθερός; |
| Ἤ ποῖον ἄλλο κτῆμά οὕτω πάγχρηστον; | Ή ποιο άλλο απόκτημα είναι τόσο χρήσιμο σε όλα; |
| Ὁ γὰρ ἀγαθὸς φίλος | Γιατί ο καλός φίλος |
| ἑαυτόν τάττει πρὸς πᾶν τὸ ἐλλεῖπον τῷ φίλῳ | αφιερώνεται στην κάλυψη των αναγκών του φίλου του |
| καί, ἄν τέ τινα εὖ ποιῆσαι δέῃ, συνεπισχύει, | και, αν χρειάζεται να κάνει αυτός καλό σε κάποιον, τον ενισχύει βοηθώντας τον, |
| ἄν τέ τις φόβος ταράττῃ συμβοηθεῖ | και αν τον ταράζει κάποιος φόβος, τον βοηθάει μαζί με άλλους |
| καὶ εὖ μὲν πράττοντα πλεῖστα εὐφραίνει, | και όταν αυτός ευτυχεί, του προσφέρει πολύ μεγάλη ευχαρίστηση, |
| σφαλλόμενον δὲ πλεῖστα ἐπανορθοῖ. | ενώ όταν δυστυχεί, καταβάλλει πάρα πολλές προσπάθειες να τον στήσει πάλι στα πόδια του. |
| Ἀλλ’ ὅμως ἔνιοι πειρῶνται δένδρα μὲν θεραπεύειν τοῦ καρποῦ ἕνεκεν, | Αλλά όμως μερικοί προσπαθούν να καλλιεργήσουν δέντρα για τον καρπό τους, |
| τοῦ δὲ παμφορωτάτου κτήματος, ὅ καλεῖται φίλος, | ενώ το απόκτημα που παράγει κάθε λογής καρπούς, το οποίο ονομάζεται φίλος, |
| ἀργῶς καὶ ἀνειμένως οἱ πλεῖστοι ἐπιμέλονται. | οι περισσότεροι το φροντίζουν με βραδύτητα και αμέλεια. |
|  |  |

**Β.ΕΡΩΤΗΣΕΙΣ**

1. Ποια αντίφαση διαπιστώνει ο Σωκράτης ανάμεσα σε όσα ακούει να λέγονται για τη φιλία και σε όσα βλέπει να συμβαίνουν;

2. Γιατί ο καλός και πιστός φίλος είναι αναντικατάστατος κατά τον τον Σωκράτη; Ποια επιχειρήματα προβάλλει, για να ενισχύσει την άποψή του;

**Γ.ΑΣΚΗΣΕΙΣ**

1.Να συμπληρώσετε τα κενά με τον κατάλληλο τύπο του ουσιαστικού που σας δίνεται στην παρένθεση.

α. Πλέομεν οὖν πολὺν ………………………… (χρόνος).

β. ῎Επαυσα τοὺς ………………………… (θρῆνος).

γ. Μακάριοι οἱ ………………………… (πτωχός) τῷ πνεύματι.

δ. Οἱ Φελλόποδες ………………………… (ἄνθρωπος) εἰσιν.

ε. Οἱ φίλοι τὸν ………………………… (οἶνος) πίνουσιν.

2. Να συμπληρώσετε τις καταλήξεις των ουσιαστικών και να τα τονίσετε:

* τριακοσίους σταδι…………..
* ἀγρίους ταυρ………..
* λευκὴ νησ……….
* ἀγαθοῖς ἀνθρωπ………..
* μακρὰν ὁδ………..
* μεγάλους κινδυν…………..
* βασιλείου σκηπτρ…………..

3. Να μεταφέρετε τα ουσιαστικά που ακολουθούνται από παρένθεση στον άλλο αριθμό:

α. ̔Ο νοῦς ἐστι δῶρον (…………………………) τῆς φύσεως.

β. ̔Ο ἀναμάρτητος πρῶτος τὸν λίθον (…………………………) βαλέτω (= ας ρίξει).

γ. Πείθομαι τοῖς παλαιοῖς νόμοις (…………………………).

δ. ῎Εχω ἀμπέλους (…………………………) πολλάς.

4.Να σχηματίσετε φράσεις μεταφέροντας τα ουσιαστικά που δίνονται στην παρένθεση στο ίδιο γένος, αριθμό και πτώση με τα επίθετα:

πάσῃ ……………. (θυσία) / γενναίου ……………………. (στρατιώτης) / καλῇ τῇ ……………. (δόξα) / μεγάλην ……………. (τόλμη) / μεγίστων ……………. (τιμή) / ἱκανῶν ……………. (τοξότης) / πολλῶν ……………… (ὀπώρα) / μεγίστης ………………… (κομιδή).

5.Να μεταφέρετε τα ουσιαστικά στην ίδια πτώση του άλλου αριθμού:

λίμναι …………………, πελάτου …………………, τεχνίταις ………………….., ὦ ὁπλῖται ………………….. κριτῶν …………………, ὦ καθηγηταὶ ………………………, νησιωτῶν ……………………, μαθητριῶν ……………………., στρατιώταις ………………………

6.Να μεταφέρετε τα ρήματα στον άλλο αριθμό διατηρώντας το χρόνο και το πρόσωπο: ἔπειθες ……………………….., κατέκλεψε ……………………….., ἐφρόντισαν ………………………., ἐνομίσατε …………………………, ἐξεπλήξαμεν ……………………….., ἤλεγχες ………………………., διήγομεν ……………………….., ἔσπευδε ……………………….. .

7.Να συμπληρώσετε τις φράσεις με το ρήμα που δίνεται σε παρένθεση στο κατάλληλο πρόσωπο της οριστικής παρατατικού, μέλλοντα και αορίστου:

α. Φύλακες ……………………………. / ………………………… / ………………………… (φυλάττω) τὸν ἐν Δελφοῖς θησαυρόν. β. Θουκυδίδης ̓Αθηναῖος …………………………….. / …………………………………… / …………………… (συγγράφω) τὸν Πελοποννησίων καὶ ̓Αθηναίων πόλεμον.

γ. Κορίνθιοι …………………… / …………………………….. / …………………………. (θαυμάζω) τὴν τέχνην αὐτοῦ.

δ. Περικλῆς …………………………. / ……………………… / ……………………….. (ἀγορεύω) ἐν τῇ ἀγορᾷ.

ε. Τῶν ἔργων τὴν ὑπόνοιαν (= την υποθετική εικόνα) ἡ ἀλήθεια …………………… / ……………………. / ……………. (βλάπτω).

8.Να χωριστούν σε κατηγορίες ανάλογα με τη σημασία τους (υποκοριστικά, παρώνυμα, πρόσωπο που ενεργεί, μέσο, ενέργεια κτλ.) οι παράγωγες λέξεις **γονεύς, ἐπύλλιον, πινάκιον, στρατήγιον, ῥώμη, γλύφανον, γνώμη, στράτευμα, γνώμων.**